Els mediadors d'assegurances poden formalitzar contractes mercantils amb col·laboradors externs que col·laborin amb ells en la distribució de productes d'assegurances actuant per compte dels esmentats mediadors sota la seva responsabilitat i direcció, en els termes que les parts acordin lliurement.
La Direcció General d'Assegurances i Fons de Pensions ha d'establir les línies generals i els principis bàsics que han de complir els programes de formació dels col·laboradors pel que fa al seu contingut, organització i execució.
Els col·laboradors externs no tenen la condició de mediadors d'assegurances, i han d'exercir la seva activitat sota la direcció, responsabilitat i règim de capacitat financera del mediador d'assegurances per al qual actuïn.
Els col·laboradors s'han d'identificar com a tals i indicar també la identitat del mediador per compte del qual actuïn.
En virtut del contracte mercantil amb aquest, la informació que han de proporcionar al prenedor d'assegurances ha de ser tota o una part de la que estableix l'article 42, sense que en cap cas el prenedor deixi de rebre aquesta informació completa.
Els mediadors d'assegurances han de portar un llibre registre en el qual han d'anotar les dades personals identificatives dels col·laboradors externs, amb indicació de la data d'alta i, si s'escau, la de baixa, que ha de quedar sotmès al control de la Direcció General d'Assegurances i Fons de Pensions.
Un col·laborador extern d'un mediador d'assegurances, persona física o jurídica, no pot col·laborar amb altres mediadors d'assegurances de diferent classe a la d'aquell que el va contractar en primer lloc.
A més, si és col·laborador extern d'un agent exclusiu, només pot col·laborar amb altres agents exclusius de la mateixa entitat asseguradora.
Els mediadors d'assegurances poden subscriure contractes mercantils amb auxiliars externs que col·laborin amb ells en la distribució de productes d'assegurances actuant per compte dels mediadors i poden dur a terme tasques de captació de la clientela, així com funcions auxiliars de tramitació administrativa, sense que aquestes operacions impliquin l'assumpció d'obligacions.
Són auxiliars assessors els auxiliars externs que, a més de les activitats esmentades en el paràgraf anterior, prestin per compte del mediador amb qui hagin subscrit un contracte d'auxiliar assessor assistència en la gestió, execució i formalització dels contractes d'assegurança, o en cas de sinistre.
L'auxiliar assessor persona física, almenys la meitat de les persones que integrin l'òrgan de direcció dels auxiliars assessors que siguin persones jurídiques, i tots els seus empleats que prestin assistència en la gestió, execució i formalització dels contractes d'assegurança, o en cas de sinistre, han d'acreditar que tenen els coneixements adequats, i no incórrer en cap de les incompatibilitats que estableix l'apartat 5 d'aquest article.
Els mediadors d'assegurances han de comprovar abans de subscriure el contracte amb l'auxiliar assessor el compliment dels requisits que estableix el paràgraf anterior.
La Direcció General d'Assegurances i Fons de Pensions ha d'establir les línies generals i els principis bàsics que han de complir els programes de formació dels auxiliars assessors quant al seu contingut, organització i execució.
Els auxiliars externs no tenen la condició de mediadors d'assegurances ni poden assumir funcions que aquesta Llei reserva als mediadors esmentats, i han d'exercir la seva activitat sota la direcció, responsabilitat i règim de capacitat financera del mediador d'assegurances per al qual actuïn.
Els auxiliars assessors s'han d'identificar com a tals i també han d'indicar la identitat del mediador per compte del qual actuïn.
En virtut del contracte mercantil amb aquest, la informació que han de proporcionar al prenedor d'assegurances ha de ser tota la que estableix l'article 42 o part d'aquesta, sense que en cap cas el prenedor deixi de rebre aquesta informació completa.
Els mediadors d'assegurances han de portar un llibre de registre on han d'anotar les dades personals identificatives dels auxiliars externs, amb indicació de la data d'alta i, si s'escau, la de baixa, que ha de quedar sotmès al control de la Direcció General d'Assegurances i Fons de Pensions.
Els auxiliars assessors s'han d'inscriure en el Registre administratiu d'auxiliars assessors.
S'hi han de fer constar les dades identificatives, el número de registre, les dates d'alta i de baixa i els mediadors als quals auxilien.
En el cas de persones jurídiques, a més s'hi han d'indicar els noms de les persones físiques que integrin l'òrgan d'administració.
Les dades que conté el Registre administratiu d'auxiliars assessors han d'estar actualitzades i, per a la inscripció en el registre que preveu l'article 52 d'aquesta Llei, les ha de remetre telemàticament a la Direcció General d'Assegurances i Fons de Pensions cada entitat asseguradora en relació amb els auxiliars assessors dels seus agents exclusius, i cada agent vinculat, i corredor d'assegurances en relació amb els seus respectivament.
L'auxiliar assessor no pot iniciar la seva activitat fins que la Direcció General d'Assegurances i Fons de Pensions l'hagi inscrit en el Registre esmentat.
La Direcció General d'Assegurances i Fons de Pensions ha de determinar el contingut i la forma en què s'ha de remetre aquesta informació.
Un auxiliar extern d'un mediador d'assegurances, persona física o jurídica, no pot col·laborar amb altres mediadors d'assegurances de diferent classe a la d'aquell que el va contractar en primer lloc.
A més, si és auxiliar extern d'un agent exclusiu, només pot col·laborar amb altres agents exclusius de la mateixa entitat asseguradora.
Els mediadors d'assegurances poden formalitzar contractes mercantils amb auxiliars externs que col·laborin amb ells en la distribució de productes d'assegurances actuant per compte dels esmentats mediadors i poden dur a terme treballs de captació de la clientela, així com funcions auxiliars de tramitació administrativa, sense que aquestes operacions impliquin l'assumpció d'obligacions.
Els auxiliars externs no tenen la condició de mediadors d'assegurances ni poden assumir funcions reservades per aquesta Llei als mediadors.
En cap cas poden prestar assistència en la gestió, execució i formalització dels contractes d'assegurança, ni tampoc en cas de sinistre.
Els mediadors d'assegurances han de portar un llibre registre en el qual han d'anotar les dades personals identificatives dels auxiliars externs, amb indicació de la data d'alta i, si s'escau, la de baixa.
Per ordre del ministre d'Economia i Hisenda, es poden concretar les funcions dels auxiliars dels mediadors d'assegurances, sense incloure en cap cas l'assessorament.